На основу Одлуке о месним заједницама на територији града Прокупља („Сл.лист града Прокупља“, бр. 32/2019, 11/2023 и 42/2024) и члана 29. Упутства за спровођење избора за чланове савета месних заједница на територији града Прокупља („Сл.лист града Прокупља“, бр. 49/2024),

Изборна комисија за спровођење избора за чланове Савета месних заједница на 11. седници одржаној 13.10.2024.године доноси:

**З А К Љ У Ч А К**

1. Налаже се подносиоцу изборне листе ДЕМОКРАТСКОЈ СТРАНЦИ да најкасније у року од 24 часа од часа достављања закључка отклони утврђене недостатке, и то:
2. Достави Овлашћење на Обрасцу МЗ-2/2024 (ОВЛАШЋЕЊЕ ДА СЕ ПОДНЕСЕ ИЗБОРНА ЛИСТА)
3. Уредно попуни Образац МЗ-1/2024 (ИЗБОРНА ЛИСТА) У ДЕЛУ „назив изборне листе“ и назив Савета месне заједнице за који се листа подноси
4. Достави Потврде о изборном праву за све кандидате са Изборне листе, заједничку или појединачне за сваког од кандидата
5. Достави очитане личне карте за све кандидате са Изборне листе
6. Ако подносилац Изборне листе не достави документацију, односно не отклони недостак на који му се указује овим закључком, Изборна комисија ће у року од 24 часа од истека рока за поступање донети решење којим одбија да прогласи поднету Изборну листу.
7. Овај закључак објавити на веб-презентацији града Прокупља.

**О б р а з л о ж е њ е**

 Дана 13.10.2024. године у 18:44 часова, под бојем 3471/2024-02, Горан Радосављевић из Баца бб, поднео је Изборну листу за избор чланова Савета месне заједнице Баце.

 Изборна комисија је извршила увид у достављену документацију уз наведену изборну листу и утврдила да овлашћење није достављено на прописаном обрасцу и то обрасцу МЗ-2/2024.

Такође, утврђено је да Образац МЗ-1/2024 није уредно попуњен, као и да недостају Потврде о изборном праву и очитане личне карте за све кандидате са изборне листе.

Упутством за спровођење избора за чланове савета месних заједница на територији града Прокупља, члан 25. прописано је да је подносилац Изборне листе , поред осталог, дужан да достави 1.Овлашћење да се поднесе изборна листа,3. Потврде о изборном праву за кандидате, на заједничком списку или појединачно.

На обрасцу МЗ-1/2024 Изборна листа, наведено је да се уз исти достављају и очитане личне карте кандидата са листе. Такође, на Обрасцу МЗ-1/2024 дате су напомене на који начин образац треба попунити.

На основу свега напред наведеног Изборна комисија за спровођење избора за чланове Савета месних заједница на територији града Прокупља, је донела Закључак као у диспозитиву.

 УПУТСТВО О ПРАВНОМ СРЕДСТВУ: против овог Закључка није дозвољен приговор, већ се исти може побијати Приговором на Решење којим се одлучује о Изборној листи.

 Број: 013-26/2024-02

 У Прокупљу, 13.10.2024.године

ИЗБОРНА КОМИСИЈА ЗА СПРОВОЂЕЊЕ ИЗБОРА ЗА ЧЛАНОВЕ САВЕТА МЕСНИХ ЗАЈЕДНИЦА

ПРЕДСЕДНИК

 ИЗБОРНЕ КОМИСИЈЕ

 Саша Анђелковић с.р.